== Baggrund ==
Han var døbt '''Wilhelm Friedrich Herschel''' og voksede op i [[Hannover]], der dengang var et kurfyrstedømme i union med England. I [[1756]] udbrød der krig på kontinentet, den preussiske syvårskrig, hvor Storbritannien-Hannover og [[Preussen]] kæmpede mod [[Rusland]], [[Østrig]], [[Frankrig]], [[Spanien]], [[Sverige]] og flere tyske stater. Den unge Wilhelm blev sendt til [[London]], hvor han boede en tid og skiftede navn til William, før han slog sig ned i [[Bath]] og efterhånden fik selskab af sin søster Caroline. Hun havde haft [[tyfus]] som tiårig og forblev hele livet lille.<ref>[http://www.agnesscott.edu/lriddle/women/herschel.htm Caroline Herschel<!-- Bot genereret titel -->]</ref> I Bath blev Herschel en central skikkelse i byens musikliv. Han spillede [[orgel]], [[spinet]], [[violin]] og [[obo]], underviste i flere instrumenter, komponerede [[symfoni]]er og [[salme]]r, og blev ansat som organist i byens berømte ''Octagon Chapel'',<ref>[http://www.flickr.com/photos/singing_in_bath/4468253302/ Octagon Chapel Bath #4 | Flickr – Photo Sharing!<!-- Bot genereret titel -->]</ref> men så blev han fanget af astronomien efter at have læst ''A Complete System of Optics'' af Robert Smith, der var astronom i [[Cambridge]]. <ref>[http://www.absoluteastronomy.com/topics/Robert_Smith_(mathematician) Robert Smith (mathematician): Facts, Discussion Forum, and Encyclopedia Article<!-- Bot genereret titel -->]</ref> Med iver og entusiasme tog Herschel nu fat på at konstruere sine egne [[Teleskopet|teleskoper]], og blev efterhånden en mester i faget, men da han havde meget lidt kontakt med andre astronomer, anede han ikke, hvor fremragende hans teleskoper faktisk var. Det var en sensation, da han en martsnat i [[1781]] opdagede planeten, der senere fik navnet Uranus, men da han oplyste, hvor kraftigt hans teleskop var, blev han afvist som en svindler. Imidlertid demonstrerede han sit teleskop for [[Nevil Maskelyne]], som var kongelig astronom ved [[Royal Greenwich Observatory|observatoriet i Greenwich]],<ref>[http://www.britannica.com/EBchecked/topic/367964/Nevil-Maskelyne Nevil Maskelyne (British astronomer) – Britannica Online Encyclopedia<!-- Bot genereret titel -->]</ref> og henvist til et teleskop, der forstørrede 270 gange, mens Herschels hjemmelavede teleskop forstørrede 6.500 gange. Kong [[George III]] udnævnte ham dernæst til sin private stjernekigger, hvad han også blev lønnet for. De to var jo nærmest landsmænd, da kongens egen slægt stammede fra Hannover. I [[1788]] flyttede Herschel til [[Slough]], hvor han blev boende resten af sit liv. Hans søster Caroline, der hjalp ham med observationerne, fulgte med. Da Herschel døde i en alder af 84 år (der tilsvarer Uranus' omløbstid om solen), havde han identificeret over et tusinde [[dobbeltstjerne]]r, lavet et katalog over 2.500 [[stjernetåge]]r (før Herschel kendte man bare hundreder af dem), opdaget to nye [[måne]]r rundt om [[Saturn (planet)|Saturn]], beregnet ringenes omløb, samt opdaget årstidsforandringerne ved polkalotterne på [[Mars (planet)|Mars]]. <ref>Tore Sørensen: ''Bløffer og bløffmakere'' (s. 201-2), forlaget Andresen og Butenschøn, Oslo 2009, {{ISBN|978-82-7694-195-1}}</ref>
Historie Walhalla Kultur Videnskab Organisationer Naturvidenskab Videnskabelige_og_historiske_institutioner